Župnija Lj.-Trnovo

Delo misionarke Polone Dominik
2024-07-28 10:00 - 12:00 (Europe/Ljubljana)
V nedeljo,28.7.24 ob 10.45, bo laiška misijonarka Polona Dominik predstavila svoje delo v Etiopiji.

Prijazno vabljeni!

Romanje na Goro k Magdaleni Gornik za župnikovih 75 let življenja in 50 let mašništva
2024-08-04 08:00 - 17:00
Tudi letos bomo praznovali skupaj.

V nedeljo, 4.avgusta ste povabljeni na Goro k Magdaleni Gornik. Zahvalili se bomo za župnikovih 75 let življenja in 50 let mašništva. Ker bo tokrat organiziran avtobusni prevoz, prosimo za prijave!

Župnik, Tone Kompare: 041 220 001

Odhod avtobusa ob 8.00 uri pred cerkvijo v Trnovem.

Zahvalna sv. maša ob 10.00 uri.

Pogostitev in piknik na Gori po sv. maši.

Vabljeni vsi ljudje dobre volje!

Božja služabnica Magdalena Gornik je svoje življenje posvetila Bogu. Na njenem grobu je napis: Blagor njim, ki so čistega srca, ker oni bodo Boga gledali. Njeno mistično življenje se je začelo, 19.7.1835, za nebesa †23.2.1896. Njen grob postaja romarski kraj. Ljudje se priporočajo v težavah in znana so mnoga uslišanja na njeno priprošnjo. Postopek za njeno beatifikacijo se je začel 23. novembra 2021. Priporočimo se tudi mi, da bomo pripomogli k njeni razglasitvi za slovensko svetnico.

Skupaj zmolimo molitev k Magdaleni Gornik:

Vsemogočni Bog, Oče luči,od tebe prihaja vsak dober dar.Svojo služabnico Magdaleno Gorniksi obdaril s čudovitimi darovimističnih milosti in bogoljubnega življenja.

Usliši naše molitve in poveličaj jo,da bo pred vesoljno Cerkvijoprišteta k zveličanim.

Po Kristusu, našem Gospodu, Amen.Oče naš…Zdrava Marija…Slava Očetu…

Dobri Bog, po priprošnji Magdalene Gornik

mi podeli milost…

Kako pomenljivo, mašniško geslo našega župnika je : Silna je moč molitve. Pri Magdaleni Gornik je ta moč še močnejša.

Župnijsko romanje k Mariji na PTUJSKO GORO in ogled Ptuja
2024-09-01 07:30 - 17:00
PROGRAM ROMANJA:

7.30 odhod avtobusa (župnijska cerkev Janeza Krstnika)

10.00 sveta maša na Ptujski Gori

12.00 kosilo v gostišču DOLINCA,

Majšperk (cena kosila je 17,00 €)

Po kosilu ogled Ptuja

Prihod nazaj v Ljubljano v večernih urah.

VODITA: Mateja Kregar Gliha in župnik Tone Kompare

VSTOPNINE bodo znane na dan izleta.

CENA prevoza: 10,00 €

PRIJAVE: sprejemamo takoj

041 220 001 (g. župnik) ali

031 588 772 (ga. Alenka) ali

osebno v pisarni župnije.

V A B L J E N I !

Prenesi zloženko v pdf

DFG : KONZERVA – pogovorni večer
2024-09-04 20:00 - 23:30
V sredo, 4. septembra ob 20.00 uri vabljeni na zanimiv pogovorni večer pod paviljon Agape z zelo različnimi in zanimivimi gosti iz cerkvenega, družbenega in političnega življenja. Pogovorni večer bo vodil radovedni voditelj Janez Zupan (KONZERVA).

Gosti: Ali Žerdin, Vida Dimic, Simon Potnik, Gregor Čušin

Pogovorni večer, na katerem bodo različno misleči razpravljali in razdelovali stopnje in faze dialoga v katerih se nahajamo. Stanje v družbi je vedno bolj alarmantno. Ne moremo se več zediniti v praktično nobeni niti najpomembnejši družbeni temi, ki bi nas lahko pripeljala iz zagate nedialoškosti. Ali je to sploh možno preseči? Kakšne so lahko kratkoročne in kakšne dolgoročne rešitve? Je pravi izhod iz zagate getoizacija različnih svetovnih nazorov? Kakšen pomen ima sploh še cerkev, kakšnega država in državotvornost?

Konzerva v Trnovem je odprt koncept pogovora. Sodelujoči v razpravi na poljuden način razpravljajo o pomembnih tematikah, z osnovno premiso dialoga. Strpnost seveda ni dovolj, potreben je dialog in v spontanem pogovoru se rojevajo zamislice, ki lahko pomagajo družbi prebroditi turbulentne čase. Pretekli dogodki:

Posnetek pogovornega večera 2022 >>

Posnetek pogovornega večera 2023 >> Spremljajte Konzervo na strani https://www.youtube.com/@konzerva9616 .

Prisrčno vabljeni!

Priprava na novo pastoralno leto v Radovni
2024-09-07 08:00 - 17:00
Vsi pastoralni sodelavci in drugi aktivni župnijski člani lepo vabljeni na duhovno obnovo. Odhod ob 8.00 uri z avti.

Začetek novega veroučnega leta
2024-09-08 10:00 - 11:00
Vabljeni vsi otroci k sv. maši ob 10.00.

Začetek KATEHUMENATA
2024-09-09 19:00 - 21:00
Vabljeni vsi kandidati za katehumene!

Svet veroučne šole
2024-09-18 19:00 - 21:00

KONCERT - Elina Fistravec, orgle
2024-09-20 19:45 - 21:00
Prisrčno vabljeni na solo koncert organistke Eline Fistravec, ki bo 20. 9. ob 19.45 v cerkvi sv. Janeza Krstnika v Trnovem.

PROGRAM:

Jan Pieterszoon Sweelinck (1562 – 1621)

Preludij v F duru, SwWV 265

Variacije Ballo del Granduca, SwWV 319

Girolamo Frescobaldi (1583 – 1643)

Toccata per l’elevazione (Fiori Musicali: Messa della Madonna, F. 12.45)

Magnificat sesti toni, F. 3.25

Charles Piroye (1670 – 1730)

La Royal

Louis Couperin (1626 – 1661)

Sarabande v c mollu

Georg Muffat (1653 – 1704)

Ciacona v G duru

Louis A. J. Lefébure – Wély (1817 – 1870)

Verset v F duru

Anton Bruckner (1824 – 1986)

Preludij in fuga v c mollu, WAB 131

Giovanni Bolzoni (1841 – 1919)

Pastorale v F duru

Edward Elgar (1857 – 1934)

Introduction/Choral in Voluntary No. 5 iz cikla Vesper Voluntaries

Carlotta Ferrari (1975)

Aubade

O IZVAJALKI:

Elina Fistravec (1987) je rojena v Rigi (Latvija). Svojo glasbeno pot je začela s šestimi leti pri profesorici Regini Kamenščikovi v razredu klavirja. Kasneje je nadaljevala šolanje klavirja v Glasbeni šoli Jāzepa Mediņa (Jāzepa Mediņa mūzikas skola) pri Antri Vīksne. Po končanju glasbene šole je študirala v Glasbeni srednji šoli Jāzepa Mediņa v Rigi (Jāzepa Mediņa Rīgas Mūzikas vidusskola) v oddelku glasbene zgodovine in teorije. Študije je naprej nadaljevala v Akademiji za glasbo Jāzepa Vītola v Rigi (Jāzepa Vītola Latvijas Mūzikas Akadēmija) v oddelku muzikologije, tam je začela orgelski študij pri profesorici Larise Bulave. Znanje je dopolnila v času študija v Univerzi za glasbo, gledališče in medije (Hochschule für Musik, Theater und Medien Hannover) v Hannovru (Nemčija) pri profesorju Corneliusu Schneider-Pungsu. Obiskala je delavnice pri takšnih orgelskih mojstrih kot Martin Sander (Nemčija) in Christopher Stembridge (Velika Britanija). V letu 2013 preselila se je v Slovenijo in trenutno je organistka v cerkvi sv. Jakoba v Ljubljani.

Odprtje razstave akademskega slikarja Janeza Kardelja
2024-09-24 18:00 - 21:00
Vabljeni na otvoritev slikarske razstave akademskega slikarja Janeza Kardelja, ki bo v torek 24. 9. 2024 ob 18.00 v Finžgarjevi galeriji.

Janez Kardelj je bil rojen 1964 v Ljubljani, kjer živi in dela. Diplomiral je na ALU v Ljubljani, smer slikarstvo. Deluje v slikarstvu, glasbeno-scenski umetnosti, kot pedagog-andragog, kulturni in družbeni kritik, organizator inkurator. Nekateri projekti:

razstave: Galerija Univerzitetne knjižnice Maribor 1997; Zgodovinski atrij ljubljanske Mestne hiše 1999, 2018; Groharjeva galerija Škofja Loka 2003; Mestna galerija Šoštanj 2006; KUD France Prešeren 1991, 1997, 2015; Galerija SDK Tolmin 2009, 2017; Osebno, Kibla Portal Maribor 2018; Razstava članov ZDSLU: Umetnost ujeta v prostoru in času, v galeriji BBK Nurnberg 2021; Mednarodni bienale etike(te) Strah in Smeh Novo mesto 2019 in 2021; Projekt Sprehajalci slik Ljubljana 2019, 2021, 2022, 2023; Galerija Likovnega društva Kranj 2023; Likovno kritiki izbirajo (izbor Aleksander Bassin) CD Ljubljana 2023.

glasbeno-literarni projekti: Kabaret Ciklomotorik – Učna ura slovenščine (2002), Soma Arsen – Gluhi cirkus brez posluha (glasbeni kabaret in zgoščenka 2009–2010)

organizacija projektov: Nov dan ali 99 % v KUD France Prešeren 2012

kuratorstvo: Suprarelikvija – Prt iz La Higuere, Mestni muzej Ljubljana 2015

kulturno-kritiški prispevek: referat Blišč in beda kaprealizma in socrealizma, mednarodni simpozij Umetnost in marksistična teorija v kontekstu kritike politične ekonomije.

»Razstavljeni artefakti se med permanentno preobrazbo odbijajo od konceptualnih oblačkov ideološke nevihte z obratno-nesorazmerno silo in lebdijo v pomenskem vakuumu z absolutno lahkoto. Drget in lesket njihove brezkončne transfiguracije otežuje zamejitve, odtujitve, posplošitve in umestitve. So, da strategij ni in da nam taktike vzbudijo stud. Lepota je edini kriterij.«

Zavzemam se za zmago imaginacije nad realizmom in neodvisnost, svobodo in avtonomijo umetnosti. Spoštujem radikalno umetniško držo in preziram taktike in strategije v umetnosti. Slutim nujnost preusmeritve pozornosti od umetnika k umetniškemu predmetu in temeljne transformacije ekonomsko-političnega sistema.Janez Kardelj

Znameniti trnovčani - esejist in filozof Iztok Osojnik
2024-09-26 18:00 - 22:00
Vabljeni na pogovor s pesnikom, pisateljem, jezikoslovcem, prevajalecem in esejistom IZTOKOM OSOJNIKOM, ki bo v četrtek, 26.9. 2024 ob 18 uri v Finžgarjevi galeriji.

Z njim se bo pogovarjal Dušan Brešar.

Romanje k sveti Marjeti na Golem
2024-09-28 08:30 - 14:00
V novem veroučnem letu bomo zopet romali po lepih poteh, spoznavali življenja svetnikov in drug drugega spodbujali na poti k svetosti.

Vabim vas že to soboto, 28. septembra k sveti Marjeti na Golem. Naj vas vremenska napoved ne odvrne od udeležbe.

Dobimo se ob 8.30 pred našo župnijsko cerkvijo.

Ogled Krakovega z mag. Olgo Paulič
2024-09-29 11:00 - 12:30
Vabljeni na voden ogled znamenitosti Krakovega pod vodstvom mag. Olge Paulič, ki bo 29. 9. 2024 ob 11.00.

Dobimo se pred trnovsko cerkvijo.

Maša s klasično glasbo
2024-09-29 19:00 - 20:00
KOMORNI MOŠKI ZBOR LEK prepeva od leta 1978. Zbor vsa leta delovanja v pevski program poleg umetnih, tujih in domačih del, redno uvršča tudi slovenske ljudske pesmi in njihove priredbe. Od leta 1992 do 2021 je bil njihov umetniški vodja prof. Milivoj Šurbek, s katerim so dosegli številna priznanja in nastopili na številnih odrih doma, po Evropi, ZDA in Kanadi. V sezoni 2021/22 je postala umetniška vodja Tina Hostnik, ki jo začasno nadomešča Rebeka Dobravec.

Danes bomo med mašo prisluhnili naslednjim skladbam:

Vinko Vodopivec: V moji duši vlada sveti mir

Jože Trošt: Sedma maša

Matija Tomc: Psalm 99

Aleluja – vzhodni napev

Franc Kimovec: Oče večni na oltar

Franz Schubert: Molim te ponižno

Franc Kimovec: Povsod Boga

Maši bo sledil še krajši koncert:

Ignacij Hladnik: Marija skoz življenje

Anton Foerster: Večerni ave

Črnska duhovna: Babylon’s Fallin

Fran Ferjančič: Ave Marija

Dirigentka: Rebeka Dobravec

Organist: Uroš Pele

TRNOVO V FILMU - Borko Radešček
2024-10-03 18:00 - 20:00
Vabljeni v četrtek, 3. 10. 2024, ob 18.00 v Finžgarjevo galerijo na ogled kratkih filmov in pogovor s polihistorjem BORKOM RADEŠČKOM.

Društvo Finžgarjeva galerija in četrtna skupnost TrnovoVečer pripravili: Neva Mužič, Dušan Brešar, Uroš Pust

Znani Trnovčani – Borko Radešček

V Ljubljani obstaja četrtna skupnost po imenu iz 16. stoletja, Trnovo, v njej pa je najti ulico, ki jo vsi vi dobro poznate, po imenu Eipprova. Zveni morda malce tuje, a zato še bolj spodbuja k radovednosti in spraševanju, kaj skriva, kaj morda odkriva.

Pod svojim zelenim obokom združuje izvirni arhitekturni izgled, ob sotočju dveh rek pa umetnost z elementom vode kot njenim podaljškom, oziroma odtis zgodovinske in kulturne dediščine.Okolica je polna usodnih dogodkov literarne zgodovine, v njej se prelivata stari in novi umetniški duh, tudi za cerkvenimi zidovi, in kar ulico še posebej zaznamuje in oblikuje, so miniature rimskih notranjih dvorišč, kjer se skrivajo številna nepričakovana presenečenja, mi pa se počutimo kot bi z Alico padli v zajčjo luknjo, kjer se pravo, morda pa celo pravljično življenje prične.

In film je res lahko kruto realističen, lahko pa posega v sfero poezije, ki ga dvigne v višino metafizičnega, poetičnega, potopitvenega učinka, ko se filmski svet združi z našim najglobljim občutenjem in postanemo del predstavljenega čarobnega, takorekoč začaranega sveta.

In v enem teh skrivnostnih dvorišč že več kot tri desetletja domuje, oziroma ustvarja nekakšen vzporedni svet, magično oko, morda celo tretje oko, ki budno in z ljubeznijo spremlja filmsko magijo, začenši s tehniko, ki vse to ohranja pri življenju, trga mojstre obrti in včasih vrhunske umetnosti neizprosnemu propadu ali neusmiljeni pozabi – skratka, tu nas čaka naš portretiranec – Borko RADEŠČEK.

Rodil se je leta 1949, tri leta pred poimenovanjem ulice po predvojnem revolucionarju. In tudi on je neke vrste revolucionar, ki je privekal na svet v nekem drugem znamenitem delu Ljubljane, v Šiški, ki so jo zaznamovali nek drug pesnik in drugi dogodki in kjer je stala njegova rojstna hiša po imenu Kušejeva.

Ni minilo veliko let, ko se je znašel pri očetu v projekcijski kabini kina Litostroj, čigar ustanovitelj je oče bil, in od takrat naprej je film njegov najboljši in vseživljenjski prijatelj in ljubezen do njega enakega diha, čeprav obstaja rek, da prijateljstvo prekaša po dolžini celo ljubezen z veliko začetnico.

Splet okoliščin, ki je njegova stalnica, ga je nato premikal po šahovinci, kjer se je ljubezen do filma srečala z ljubeznijo do ljudi, še sploh takšnih, ki so potrebovali posebno nego in pristop. In prav pristop v spregi s posredovanjem lastne kreativnosti je pritegnil v njegovo bližino ne le mladino na šoli Janeza Levca, ampak tudi obiskovalce njegovih kino predstav v Polju in ljubljanskih Križankah.

Ustvarjalnost mladih je znal spodbujati in vzdrževati nato še pri seminarjih ZKO-ja, v delavnicah za invalide in pri likovnem pouku na večerni šoli, kjer so slušatelji z zanimanjem sledili njegovim predavanjem, predstavam in pogovoru o filmu. Nato pa se lotili lastnih izdelkov, ki so bili predvajani na festivalih otroškega in mladinskega filma po vsej državi, in prejemali nagrade po tekočem traku. Številne je to reševalo pred propadom, številni so ob filmih gradili lastno osebnost in značaj. Skratka, za Radeščka ima film moč ozaveščanja in širjenja duha in za to je bil pripravljen graditi tudi kinodvorano.

Za njegovo filmsko ljubezen in strokovno znanje pa so se pričele zanimati tudi različne strokovne institucije, kot televizija, muzeji, galerije in seveda Arhiv Slovenije, oddelek za film.Ti so potrebovali njegovo čaranje, ko je bilo potrebno sestaviti orodja za kopiranje in ohranjanje filmskega materiala različnih formatov filmskega traku: 8mm, 16mm in 35 mm.

V zadnjem času pa se zanašajo tudi na njegovo znanje in nasvete pri digitizaciji.

Njegove mojstrske domislice pri reševanju tehničnih zahtev so pripeljale tako daleč, da je njegov studio, tukaj v Trnovem, praktično edini v evropskem prostoru, ki je sposoben reševati filmsko dediščino in na ta način omogočati ogled današnjemu gledalcu.

V tem smislu in delovanju pa ga ne zanima zgolj filmski trak, ampak montira in arhivira tudi delovanje posameznih filmskih delavcev, pomembnih za razvoj in zgodovino slovenskega filma. Skratka, brez Borka Radeščka naš filmski spomin ne bi bil popoln.

In ko ga srečamo danes, kar žari od novih podatkov in idej in zdi se, da je nedokončana zgodba.

Neva Mužič

KULTURNA DEDIŠČINA V CERKVI SV. JANEZA KRSTNIKA V TRNOVEM V LJUBLJANI - predstavitev knjižnega vodiča
2024-10-06 11:00 - 12:30
Vabljeni na predstavitev knjižnega vodnika Kulturna dediščina cerkve sv. Janeza Krstnika avtorjev mag. Olge Paulič, Uroša Pusta in Toneta Kompareta. Vodnik na 70 straneh predstavi umetniška dela trnovske župnije ter vključuje opise upodobljenih svetnikov, zaslužnih župnikov, upraviteljev in avtorjev, ki so sooblikovali njeno podobo vse do danes. Brošuro boste lahko prejeli za simboličen dar.

Rožni venec na ulicah Trnovega
2024-10-06 14:00 - 16:00
Nadaljujemo z molitvijo rožnega venca na ulicah Trnovega. Dobimo se v cerkvi ob 14. uri nedeljah:

6. oktobra

13. oktobra

20. oktobra

27. oktobra

Vabljeni!

VODENJE PO TRNOVEM
2024-10-06 16:30 - 17:30
V nedeljo, 6. 10. ob 16.30 društvo Finžgarjeva galerija v okviru dnevov Četrtne skupnosti Trnovo organizira kulturno-zgodovinsko vodenje po Krakovem in Trnovem pod vodstvom turistične vodičke Mateje Kregar Gliha. Pri tem vodenju želimo prikazati živahni utrip ljubljanskega predmestja Trnovega- nekoč vasi čolnarjev in tičarjev ter Trnovčank: solataric in peric. Danes ga domačini poznamo kot kraj nesrečnega imena, saj je v Trnovem v cerkvi France Prešeren spoznal Julijo, tu je živel in deloval naš arhitekt Jože Plečnik, ustvarjali so slikarji impresionisti in pisatelji kot Fran Saleški Finžgar, Janez Jalen, Izidor Cankar. Skupaj s sodobnimi umetniki: Drago Tršar, France in Tone Kralj, Dragica Čadež… še danes razvijajo umetniški utrip in zato s ponosom Trnovo nosi ime ljubljanski Montmartre.

Dobimo se pred cerkvijo.

Vabljeni!

KONCERT: Anja Vajda - klavir
2024-10-09 19:30 - 21:00
Vabljeni na koncert mlade virtuozinje Anje Vajda, ki bo 9. 10. 2024 ob 19.30 v cerkvi sv. janeza Krstnika v Trnovem.

ANJA VAJDA je učenka 9. razreda klavirja pri prof. Jurki Zoroja, slovenski akademski glasbenici. Obiskuje tudi 3. letnik gimnazije Bežigrad v Ljubljani in je prejemnica dveh nagrad na slovenskem tekmovanju I. Rijavec v Rogaški Slatini.Poleg glasbe, je tudi aktivna športnica v ritmični gimnastiki, kjer je prejela tudi veliko najvišjih priznanj Republike Slovenije v tej športni kategoriji.

EDVARD KOCBEK, multivizija Lada Jakše
2024-10-10 18:00 - 20:00
“SEM MISLEC IN UMETNIK”, večmedijski projekt in koncert Vabljeni v četrtek, 10.10. 2024 ob 18.00 na multivizijo s sočasnim koncertom avtorske glasbe Lada Jakše.Večmedijska pripoved o poeziji in prozi EDVARDA KOCBEKA, njegovih aktualnih razmislekih o življenju in družbi, ki nas intenzivno nagovarjajo tudi v današnjem času.

Vabljeni v Finžgarjevo galerijo!

OBLETNICE KRSTOV
2024-10-20 10:00 - 12:00
OBLETNICE KRSTOV bomo praznovali na Misijonsko nedeljo, 20.oktobra, ob 10. uri. Vsem, ki ste za to praznovanje odgovorni, se najlepše zahvaljujem za velikodušnost.

Jesenske počitnice
2024-10-28 08:00 - 2024-11-03 17:00

Zahvalna nedelja in Obletnice porok
2024-11-03 10:00 - 12:00
Na zahvalno nedeljo, 3. novembra, bomo praznovali obletnice porok. Premalo se zahvaljujemo za dar zveste ljubezni. Zahvalna nedelja bo odlična priložnost, da se na tem področju vsaj nekaj premakne v smeri tiste poročne zaobljube „Jaz … sprejmem tebe za svojo ženo/za svojega moža …“ Zato vse poročene in tiste, ki ste se zaročili, vabimo 3. novembra 2024 ob 10. uri v župnijsko cerkev sv. Janeza Krstnika, kjer se bomo spomnili na poročni dan in znova obnovili zavezo, ki je najlepši in najbolj zahteven projekt človeškega življenja. Zakonski par, ki vztraja v sreči in nesreči, v bolezni in zdravju, ki podarja ljubezen vse dni svojega življenja, je s to vsebino in s to pripadnostjo največji oznanjevalec in misijonar v sodobnem času, kjer je mnogo stvari nestanovitnih in ko se vse prilagaja trenutnemu razpoloženju in vplivom okolja.

Seja Župnijskega pastoralnega sveta
2024-11-04 19:00 - 21:00
Seja župnijskega pastoralnega sveta bo v ponedeljek, 4. novembra. Lepo je, da člani vedno bolj razumete in upoštevate, da je pastoralne dogodke najlepše opraviti, če jih začnemo s sveto mašo.

Odprtje likovne razstave Vasje Ulriha
2024-11-07 18:00 - 20:00
Vabljeni na otvoritev razstave akademskega kiparja Vasje Ulriha, ki bo v četrtek, 7. 11. 2024, ob 18.00 v Finžgarjevi galeriji.

Vasja Ulrih je bil rojen 17. 4. 1946 v Mariboru. Leta 1974 se je vpisal na Akademijo za likovno umetnost v Ljubljani, smer kiparstvo, diplomsko nalogo je opravljal pod mentorstvom profesorja Zdenka Kalina. Med letoma 1978 – 1980 ter 1982 – 1987 je bil solo zborist v SMG Opera v Ljubljani. Od 1987 do 1990 je bil zaposlen kot kipar – restavrator v Restavratorskem centru RS, nato je 1990 ustanovil restavratorsko podjetje Ulrih & Co. d.o.o., kjer je do 2000 deloval kot direktor. Od 2001 do 2009 je imel status samostojnega umetnika. Od leta 2007 je kustos galerije »Placa« v Sv. Lovreču na Hrvaškem.

Med številnimi restavratorskimi deli na sakralni in profani arhitekturni dediščini v Sloveniji, na Hrvaškem in v tujini velja izpostaviti restavriranje fresk v cerkvi Sv. Katarina v Frlugi in v okviru prvega privatnega restavratorskega podjetja v Sloveniji Ulrih & Co. d.o.o restavriranje zlatega oltarja (razstavljen v Cankarjevem domu) in stranskih oltarjev v Straži pri Novem mestu, oltarjev in prižnice v Vranskem ter dveh oltarjev v Sv. Primožu na Krvavcu. Izvedel je tudi vrsto restavratorskih posegov na fasadah spomenikov kulturne dediščine v Ljubljani (Mestni muzej, Vurnikova zgradba na Miklošičevi, Kazina, Arhiv RS, Makedonska ambasada na Prešernovi, timpanon SNG Opera in balet, SNG Drama, Marijino znamenje pred cerkvijo Sv. Jakob, Sv. Jurij z zmajem na Dukičevih blokih), restavriranje Zgradbe uprave Črnomorske flote (1995 – 1996) in oblikovanje ter izgradnja baročne fontane z Neptunom (1996) v Odesi v Ukrajini, restavriranje Biskupske palače v Poreču ter del na grobiščih v Gonarsu, Bohinjski Bistrici in v Pivki.

Ulrih je avtor spomenika dr. Franceta Prešerna v Vrbi, spomenika dalmatinskim borcem padlim v vojni za Trst v Vremskem britofu in kipa pesnika Franceta Balantiča v Škofijskih zavodih v Ljubljani. Od 1978 do 2009 je pripravil več samostojnih kiparskih in slikarskih razstav v Ljubljani, Velenju, Zagorju ob Savi, Pivki in Santa Cruzu v Kaliforniji. Sodeloval je tudi na številnih mednarodnih skupinskih razstavah v Sloveniji, na Hrvaškem in v San Franciscu, California.

Na glasbeno-scenskem področju je kot scenograf sodeloval pri vrsti domačih in tujih opernih in baletnih uprizoritvah, organiziral razstave, likovne kolonije in številne koncerte doma in v Istri ter sodeloval s skupino Laibach pri petih projektih.

Za svoje delo je bil nagrajen z Nagrado mesta Sv. Lovreč 2006 za dosežke v kulturi.

CURRICULUM VITAE

Web page: http://vasjaulrih.homestead.com/

IME: Vasja Ulrih

STALNI NASLOV: Bežigrad 18

1000 Ljubljana

Slovenia

e-mail: vasja.ulrih@gmail.com

tel.: +386 41 769 555

NARODNOST: Slovenska

ROJSTNI PODATKI: 17/04/1946

KRAJ ROJSTVA: Maribor, Slovenija

IZOBRAZBA:

1974 – 1978 Likovna akademija

ŠTUDIJ: kiparstvo

MENTOR: Prof. Z. Kalin

1965 – SREDNJA ŠOLA

GŠC Maribor

PRPFESIONALNE IZKUŠNJE:

2009- UPOKOJEN

2007- Kustos galerije “Placa” v Sv. Lovreču na Hrvaškem

2001-2009 Samostojni umetnik

1990-2000 Ustanovitelj in direktor restavratorskega podjetja Ulrih & Co. d. o.o.

1987-1990 Restavratorski center RS kipar – restavrator

1982-1987 Solo zborist v SNG Opera Ljubljana

1980-1982 Samostojni umetnik

1978-1980 Solo zborist v SNG Opera Ljubljana

NAGRADE:

Nagrada mesta Sv. Lovreč 2006 za dosežke v kulturi

ČLANSTVA:

Član društva likovnih umetnikov Hrvaške – Istra

NEKATERI NAJPOMEMBNEJŠI DOSEŽKI

Restavratrski dosežki

– Restavriranje fresk v cerkvi Sv. Katarina v Frlugi 2004, (Slovenija)– Restavriranje številnih fasad arhitekturne dediščine v Ljubljani (Fasada Mestnega

muzeja, Vurnikova umetnina na Miklošičevi, fasada Kazine, Arhiv republike

Slovenije, fasada Makedonske ambasade na Prešernovi, Timpanon Ljubljanske opera,

fasada Ljubljanske drame, Marijino znamenje pred cerkvijo Sv. Jakob, Sv. Jurij z

zmajem na Dukičevih blokih)

– Restavriranje Zgradbe uprave Črnomorske flote v Odesi (italianski barok) Ukrajina

(1995-1996)

– Dizajn in izgradnja baročne fontane z Neptunom v Odesi (1996);

– Restavriranje Biskupske palače v Poreču (Hrvaška), ki je zaščitena UNESCO (1996-

2003)

– V okviru prvega privatnega restavratorskega podjetja v Sloveniji Ulrih & Co. d. o.o., so

bili izvedeni številni restavratorski projekti:

Prvo restavriranje zlatega oltarja (rastavljen v Cankarjevem domu) in dveh stranskih

oltarjev v Straži pri Noven mestu.

Restavriranje glavnega oltarja, dveh stranskih oltarjev in prižnice v Vranskem

Restavriranje dveh oltarjev v Sv. Primožu na Krvavcu

…

Restavriranje grobišča (kostnice) v Gonarsu

Postavitev spomenika in pokopališča vojakom prve svetovne vojne v Bohinjski bistrici

Nova postavitev kostnice na Pivki (1. svetovna vojna)

Drugi

– Sodelovanje s skupino Laibach na petih projektih

http://www.ottava.co.uk/laibach/laibach_cd_nato.htm

http://www.cduniverse.com/search/xx/music/pid/6247146/a/Wat.htm

– Avtor številnih spomenikov

Spomenik dr. Franceta Prešerna na Vrbi (Slovenija, 2000)

http://commons.wikimedia.org/wiki/File:Vrba_spomenik.jpg

http://www.finance.si/11230

http://www.vjesnik.hr/Html/2000/12/10/ClanakTx.asp?r=kul&c=4

http://www.vjesnik.hr/pdf/2000%5C12%5C10%5C26A26.PDF

Spomenik dalmatinskim borcem padli v vojni za Trst v Vremskem britofu, 2004

Kip pesnika Franceta Balantiča v Škofijskih zavodih, Ljubljana

– Organizator likovnih kolonij “Marasi 2003, 2004, 2005, 2006, 2007”

http://www.parentium.com/prva.asp?clanak=21808

– Scenograf pri štirih izvirnih Slovenskih baletih SNG Opera in balet Ljubljana ;

– Scenografija za televizijsko uprizoritev baleta “Krst pri Savici” (1989).

– Urednik monografije “Pentakord”, 2008

250000508: monografija/0 ISBD UNIMARC

Identifikatori: ISBN 978-953-55327-0-5 Naslov: Pentakord : antologija kulturnih događanja = Anthology of cultural events : Marasi i Sv. Lovreč 2003.-2007 / [uredništvo, editorial] Nataša Poklar Ulrih i Vasja Ulrih ; [prijevod na engleski, English translation Sunčan Stone] Impresum: Sveti Lovreč : Općina, 2008 Materijalni opis: 111 str : ilustr. u bojama ; 22 cm Napomene: Tekst na hrv. i na engl. jeziku. Ostali naslovi: Anthology of cultural events Ostali autori: Poklar Ulrih, Nataša ; Ulrih, Vasja ; Stone, Sunčan Predmetnice: Sveti Lovreč — Kulturna događanja — 2000.-2010Sveti Lovreč — Slikarska baština UDK: 061.7(497.5 Sveti Lovreč)”200″ * 75(497.5 Sveti Lovreč)”200″

Razstave :

Samostojne razstave:Kiparska razstava, Velenje 1978 (ob otvoritvi Grajske galerije)Kiparska razstava, Zagorje 1979 v Delavskem domuKiparska razstava, Ljubljana 1980, galerija 11 v stolpnici Iskre

Slikarska razstava, Santa Cruz (2007, California, USA) “My way”

http://www2.ucsc.edu/intern/cuip/success/bors.html

Slikarska razstava, Ljubljana (2009, Slovenija) “Slovo od mladosti”

http://www.zvkds.si/sl/novice/novice/50-slovo-od-mladosti/

http://xzvkds.mojsmjestaj.com/uploads/files/novice/ulrih.doc

Slikarska razstava, Pivka (2009, Slovenia)

http://www.nkr-novice.si/download/NKN-st08_2009.pdf

Mednarodne skupinske razstave:Sv. Lovreč (2003-2006, Hrvaška) dokumentirano v »Pentakord«Novigrad (2003, Hrvaška) dokumentirano v »Pentakord«Pivka (2003, Slovenija) dokumentirano v »Pentakord«

Rovinj – Grisiji (2005, Hrvaška)

http://www.muzej-rovinj.hr/downloads/dogadjaji/pdf/764.pdf

San Francisco (2007, California, USA) 4th Fulbright art exhibition

http://www.iiesf.org/new/FulArtExhibit07.pdf

Domače skupinske razstave:

Velenje (2005, Slovenia)

http://www.spletna-galerija.net/ShowObject.aspx?ID=4505

– Ljubljana (2007, 2008, 2009) v privat galeriji Aco Nišavić

Organizacija razstav in koncertov:

Organizacija in postavitev prve razstave italijanske grafike in skulptur kiparke Paole Korošec v hotelu Domino v Ljubljani (2005)Organizacija številnih koncertov v baziliki Sv. Martina v Sv. Lovreču, Istra (2003, 2004 and 2005).Organizacija in scenografija operne predstave na prostem Sevilski brivec v Sv. Lovreču (Hrvaška, 2006)in v Ljubljani pred Magistratom (Slovenija, 2006). Dokumentirano v »Pentakord«

Organizacija in scenografija operne predstave Don Pasquale v Sv. Lovreču, 2007) Dokumentirano v »Pentakord«

– Organizacija koncerta »Gala koncert opernih arija« v Sv. Lovreču 2008.

Sodelovanje z Matjažem Jarcem, project je bil nagrajen na mednarodnem

festivalu Grand Prix International de la Radio in Genevi (2004).

http://www.rtvslo.si/kultura/drugo/nagrada-slovenskim-radijcem/150749

– Član strokovnih žirij pri “Extempore”

Sv. Lovreč 2009, Hrvaška

http://www.glasistre.hr/kultura/vijest/95531

Fažana 2009, Hrvaška

http://glasistre.hr/kultura/vijest/97359

– Član žirije samorastnikov kiparjev v Slovenj gradcu 2009

Priprava na krstno slavje
2024-11-12 19:00 - 21:00

Svetovni dan ubogih
2024-11-17 10:00 - 12:00
Svetovni dan ubogih bomo obhajali v nedeljo, 17. novembra. Poseben dogodek naj bo ob 10. uri, ko k maši povabite vse, ki se jim bomo zahvalili za to, ker so namestniki in predstavniki Jezusa Kristusa, ki je postal ubog, da bi mi obogateli. Ob tej priložnosti bodo dobili darilo presenečenja.

Svet veroučne šole
2024-11-20 19:00 - 21:00
Svet veroučne šole bo v sredo, 20. novembra, ob 19. uri. Gospa Monika Avbelj je to službo sprejela od gospoda Primoža Šeška. Obema se najlepše zahvaljujemo za veliko opravljeno delo in za velikodušnost.

Praznik Kristusa Kralja vesoljstva
2024-11-24 00:00 - 23:59

Maša s klasično glasbo
2024-11-24 19:00 - 20:30
Na praznik Kristusa Kralja vesoljstva v nedeljo, 24. novembra bo zvečer ob 19. uri glasbena maša.

Župnijski pevski zbor župnije Trnovo v Ljubljani deluje v sedanji sestavi od božiča 1979. Zbor šteje med 20 in 25 pevcev in pevk. Večina njih tvori ogrodje zbora od vsega začetka.

Zbor letno sodeluje pri okoli 70 obredih, repertoar zbora obsega več kot 220 cerkvenih pesmi in okoli 30 maš.

Za farno žegnanje (sv. Janez Krstnik) je z zborom vrsto let sodeloval orkester. Ob teh priložnostih so bila pri maši izvedena tehtnejša vokalno instrumentalna dela, na primer Dvořak – maša v D duru, Gallus – Missa canonica, Schubert – maša v G duru, Mozart (Spatzen Messe, Requiem – zborovski deli), Haydn (Maria Zeller Messe, Heilig Messe, Nelson Messe), Haendel (izbor zborovskih stavkov iz oratorija Mesija), Puccini – Messa di Gloria, Vivaldi – Gloria – del in druga. Zbor že dolga leta vodi Mojca Tratar.

Franjo Luževič se je rodil leta 1903 v kraju Slance pri Teharjah. Ko je bil star 9 let, mu je umrla mati in oče je ostal sam s sedmimi otroki. Tri je dal šolati, med njimi tudi Franja.

Po odsluženem vojaškem roku leta 1924 se je vrnil na Teharje, kjer je postal organist, vmes je obiskoval glasbeno šolo Glasbene matice v Celju, nato je študiral glasbo na srednji in na visoki šoli Državne glasbene akademije v Zagrebu. Istočasno je poučeval slepo mladino v Zavodu za slepe v Zagrebu.

Po končanem študiju je služboval v srbskem cerkvenem pevskem zboru v Vršcu, nato pa je odšel v Vukovar, kjer je zasedel mesto dirigenta v hrvaškem pevskem in glasbenem društvu Dunav. Leta 1945 se je vrnil na Ptuj, kjer je poučeval glasbo na ptujski gimnaziji, kasneje pa tudi v Glasbeni šoli Ptuj.

Bil je skladatelj z velikim prosvetnim in sakralnim opusom. Pisal je pesmi za najmlajše in odrasle pevce, klavirske skladbe, maše, preludije za orgle in druge umetniške stvaritve, med njimi tudi Slovensko mašo na čast sv. Ceciliji leta 1947, ki jo bomo slišali danes. Umrl je septembra 1981 na Ptuju.
